《答张仪仲陈伯求过北园草亭》
明代·黎民表

野客归来问旧溪，遥林应与北山齐。沧溟雨气垂天际，越井风光在竹西。

过客长留门外履，新诗多满壁间题。辟疆自有田园兴，花下壶觞屡为携。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。